ORIGAMI- IGRAMO SE PAPIROM

Japanska riječ ORIGAMI koja se razvila iz složenice ***ori – kami*** (presavijeni papir) više ističe čin savijanja papira nego rezultat samog savijanja. Praktično to znači da je u riječi sadržana važnost truda i vremena uloženog u presavijanje u odnosu na dobiveni model. Ponekad je origami samo komad papira presavijen prema nekoj apstraktnoj shemi, a ponekad predstavlja neku životinju, cvijet, ukras i sl. ili postaje neka vrsta simbola prikazanog predmeta ili bića.

Mi u boravku oblikujemo papir na jednostavan način uvježbavajući pritom motoriku ruku, urednost, preciznost i strpljenje. Izradili smo čašice, životinje ( mačka, pas, zec, žaba…) i prigodne ukrase ( čizmica Svetog Nikole…), a nastavit ćemo i sa složenijim oblicima.

Martina Štefanović